Here is a page extracted from Wikipedia that may contain CSS, HTML, and a lot of unformatted text.

Title: Maratón en os Chuegos Olimpicos d'Atenas 1896
Content: A maratón en os Chuegos Olimpicos d'Atenas 1896 estió una cursa que fació parte d'o programa de l'Atletismo en os Chuegos Olimpicos de 1896. Ista cursa estió inspirata en a falordia d'o soldato griego dito Filipides (u Fidipides, seguntes as fuents), que en l'anyo 490 aC morió de fatiga dimpués de correr dende a ciudat de Maratón dica Atenas t'anunciar a victoria de l'exercito griego sobre l'exercito persa en a batalla de Maratón.

Formato de competición 
A primera cursa de maratón en unos Chuegos Olimpicos se fació o 10 d'abril de 1896, bi heba inscritos 25 corredors pero finalment encomenzaron a preba 17 atletas cuan o coronel Papadiamantopoulos dió a surtida dende a ciudat de Maratón a las 14:00. Os atletas recorrioron una distancia aproximada de 40 km dica arribar a la meta que yera situada en o Estadio Panathinaiko d'Atenas.

Desembolique d'a cursa 
En primeras y dica o km 20 o francés Albin Lermusiaux estió en a davantera d'a cursa, perseguito por Teddy Flack, Arthur Blake y Gyula Kellner, en a meya cursa o griego Spiridon Louis yera 6eno y os partecipants prencipiaban a retirar-se por a calor, y a pols d'os camins. Arthur Blake se retiró en o km 23 y poco dimpués Teddy Flack yera o primer d'a cursa cuan abanzó a Lermisiaux qui acabó extenuato y se retiró en o km 32, en o mesmo km a on Spiridon prenió a Teddy Flack ta o primer puesto. Corrioron chuntos 5 km mes de cursa dica Ambeloki a on Spiridon se quedó solo y, en arribar en a zaguerias d'a cursa, amán d'Atenas, Flack se retiró. En l'arribada en l'estadio Spiridon yera primer y o prencipe hereu Nicholas y o prencipe Georgios facioron os zaguers metros con él. Finalment aconsiguió o primer puesto y a medalla d'oro, Kharilaos Vasilakos arribó segundo y estió medalla d'archent, Spiridon Belokas (tamién) griego estió tercero en a meta, pero una reclamación de l'hongaro Gyula Kellner amostró que heba feito parti d'a cursa en un carro, Belokas reconoixió a trampa y finalment a medalla de bronze estió ta l'hongaro.

Clasificación

Vinclos externos 
  A maratón en os Chuegos Olimpicos d'Atenas 1896

Atletismo en os Chuegos Olimpicos de 1896
Maratón en os Chuegos Olimpicos